gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3993, del 07-05-2001 (2001/3691)

Rotlle d'apel·lació número 1.134/2000. Cèdula de notificació.
-------------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/3691


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.134/2000. Cèdula de notificació. [2001/Q3691]
  
La Secció Vuitena de Suport de l'Audiència Provincial de València ha dictat, en el rotlle d'apel·lació número 1.134/2000, la sentència que té l'encapçalament i la part dispositiva que es diu tot seguit:
  
«València, 4 d'abril de 2001
  
La Secció Vuitena de Suport d'aquesta Audiència Provincial de València, sent-ne ponent el magistrat José Francisco Ceres Montes, ha vist les actuacions de judici de menor quantia número 302/1998, promogudes davant el Jutjat de Primera Instància número 1 de Requena per Embalajes Serraenvas, SL, contra Central Fruit, SL, i el senyor Salvador Castelló Moreno sobre reclamació de quantitat; pendents davant d'aquesta secció en virtut del recurs d'apel·lació interposat per Embalajes Seffaenvas, SL, representat per la procuradora dels tribunals María Alcalá Velázquez i assistit de la lletrada Luyz Lleó Morugén. Ha comparegut l'apel·lat, el senyor Salvador Castelló Moreno, representat pel procurador dels tribunals Emilio Sanz Osset i assistit del lletrat Pedro Alcarria Hernández.
  
Decisió
  
Desestimem el recurs d'apel·lació interposat per Serraenvas, Sociedad Cooperativa Valenciana, representat per la procuradora María Alcalá Velázquez, contra la sentència de data 31 de juliol de 2000, dictada pel Jutjat de Primera Instància número 1 de Requena que confirmem amb imposició de costes de l'alçada a la part apel·lant.
  
Estimem l'apel·lació adhesiva formulada pel senyor Salvador Castelló Moreno, representat pel procurador dels tribunals Emilio Sanz Osset, contra la sentència esmentada, la qual revoquem en el particular que s'escau la imposició de costes de la instància i relatives a l'absolt, el senyor Salvador Castelló, a la part actora, Serraenvas, Sociedad Cooperativa Valenciana, sense especial imposició de les originades a l'alçada per l'adhesió.
  
No s'hi pot interposar cap recurs, sense perjudici, si escau, del que s'estableix en l'article 477.3 de la Llei d'Enjudiciament Civil».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Central Fruit, SL.
Diari Oficial de la Generalitat Valenciana


Sumari del DOGV 4011, del 31-05-2001 (2001/4875)

Ressenya de l'Acord de la Comissió Territorial d'Urbanisme de 24 de gener de 2001, pel qual es declara definitivament aprovada la modificació número 5 de les Normes Subsidiàries de Gata de Gorgos.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4875


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Gata de Gorgos
    * pla d'urbanisme

Ressenya de l'Acord de la Comissió Territorial d'Urbanisme de 24 de gener de 2001, pel qual es declara definitivament aprovada la modificació número 5 de les Normes Subsidiàries de Gata de Gorgos. [2001/M4875]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant, de 24 de gener 2001, que va ser publicada juntament amb les Normes Urbanístiques aprovades en el Butlletí Oficial de la Província d'Alacant número 81, de 7 d'abril de 2001.
  
Expedient: 6/2001
Diari Oficial de la Generalitat Valenciana


Sumari del DOGV 3926, del 26-01-2001 (2001/455)

Informació pública de l'alternativa tècnica del programa per al desenvolupament d'una actuació integrada en la UE 8 i del sòl urbà de baixa densitat a la Solana d'Alcalalí.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/455


Organisme emissor
:   Ajuntament d'Alcalalí

Tipus de document
:   Anunci

Informació pública de l'alternativa tècnica del programa per al desenvolupament d'una actuació integrada en la UE 8 i del sòl urbà de baixa densitat a la Solana d'Alcalalí. [2001/Q455]
  
L'Ajuntament en Ple, en la sessió ordinària del dia 30 de novembre de 2000, va acordar sotmetre a informació pública la proposta del programa d'actuació integrada de la UE 8 del sòl urbà de baixa densitat a la Solana d'Alcalalí, tot això de conformitat i amb els efectes establits en l'article 45 i següents de la Llei 6/1994, de 15 de novembre, Reguladora de l'Activitat Urbanística.
  
Cosa que s'exposa al públic a l'efecte de formular al·legacions, proposicions juridicoeconòmiques en competència i alternatives tècniques, pel termini de 20 dies, comptadors des de la data de publicació d'aquest edicte en el Diari Oficial de la Generalitat Valenciana.
  
Així mateix, i segons el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per a les persones interessades desconegudes, se n'ignore el parador, o intentada la notificació no s'haguera pogut practicar, a l'efecte de notificar als titulars cadastrals d'acord amb el que s'estableix en l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4074, del 29-08-2001 (2001/8433)

Informació pública de la proposta de programa d'actuació integrada, que correspon al sector ZSO-11 del Pla General d'Ordenació Urbana de Guardamar del Segura.
--------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8433


Organisme emissor
:   Neuland Inmobilien, SA

Tipus de document
:   Anunci

Informació pública de la proposta de programa d'actuació integrada, que correspon al sector ZSO-11 del Pla General d'Ordenació Urbana de Guardamar del Segura. [2001/Q8433]
  
La mercantil Neuland Inmobilien, SA, ha formulat una proposta d'actuació integrada del sector ZSO-11 del Pla General d'Ordenació Urbana de Guardamar del Segura, a l'empara del que s'estableix en l'article 48 de la Llei 6/1994, de 15 de novembre, Reguladora de l'Activitat Urbanística.
  
Als efectes oportuns es fa constar:
  
1. Que la proposta esmentada comprén la memòria justificativa del programa d'actuació integrada, el pla parcial i el projecte d'urbanització.
  
2. Que ha sigut dipositada amb caràcter previ, a l'Ajuntament de Guardamar del Segura, una còpia de la proposta a què es fa referència en els termes establits en l'article 48 de la llei esmentada.
  
3. Que aquesta alternativa es troba protocol·litzada a la Notaria del senyor Jaime Blanco Martí de Guardamar del Segura; la qual se sotmet a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
4. Que durant aquest termini, qualsevol persona podrà comparéixer a la notaria expressada o a l'Ajuntament de Guardamar del Segura i sol·licitar que se li exhibisca aquesta documentació, formular al·legacions, alternatives tècniques o proposicions juridicoeconòmiques en competència.
  
5. Que s'han remés amb caràcter previ a aquesta, els oportuns avisos al domicili fiscal dels titulars cadastrals.
  
6. Que aquesta publicació es fa així mateix als efectes de notificacions als presumptes propietaris que pogueren resultar desconeguts.
Diari Oficial de la Generalitat Valenciana


Sumari del DOGV 4109, del 18-10-2001 (2001/9693)

Notificació de l'advertiment d'anul·lació de l'autorització sanitària de Freybu-Hostelería, SL.
-----------------------------------------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9693


Organisme emissor
:   Conselleria de Sanitat

Tipus de document
:   Anunci

Notificació de l'advertiment d'anul·lació de l'autorització sanitària de Freybu-Hostelería, SL. [2001/X9693]
  
Vista l'acta d'inspecció núm. 08-10.43582, de data 25 d'agost de 2000, formalitzada a l'establiment situat a l'av. de Pablo Iglesias núm. 12, d'Alaquàs, titularitat de Freybu-Hostelería, SL, i dedicat a l'activitat de menjador col·lectiu, en què es deixa constància que presenta les deficiències següents:
  
- No té protecció contra insectes.
  
- La neteja de la cuina és insuficient, i s'hi observa greix acumulat en taulells, interruptors de la llum, fregidores i planxa.
  
Se'ls notifica que el director territorial de Sanitat donarà de baixa el núm. d'autorització sanitària a nom de Freybu-Hosteleria, SL, en el cens d'establiments autoritzats.
  
No obstant això, disposen d'un termini de 10 dies per a presentar al·legacions al present escrit en aquest Centre de Salut Pública de Torrent, situat al carrer del pintor Ribera núm. 28, 46230 Torrent, tel. 06 904 92 99. Quan acabe el termini, s'actuarà com s'hi ha acordat.
Diari Oficial de la Generalitat Valenciana


Sumari del DOGV 4017, del 08-06-2001 (2001/5057)

Informació pública del dipòsit de l'acta de constitució i els estatuts de l'associació sindical denominada Asociación de Técnicos Superiores Sanitarios de la Comunidad Valenciana (ATESS).
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5057


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit de l'acta de constitució i els estatuts de l'associació sindical denominada Asociación de Técnicos Superiores Sanitarios de la Comunidad Valenciana (ATESS). [2001/M5057]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en aquesta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització sindical denominada Associació de Tècnics Superiors Sanitaris de la Comunitat Valenciana (ATESS), l'àmbit territorial de la qual se circumscriu a la Comunitat Valenciana, i el professional comprén tots els tècnics superiors/especialistes en diagnòstic per imatge, en anatomia patològica, en anàlisis clíniques, en dietètica i nutrició, en documentació sanitària, en medicina nuclear, en farmàcia, i aquells professionals inclosos en l'article 9 dels seus estatuts, i que voluntàriament sol·liciten la seua afiliació. Els firmants de l'acta de constitució són el senyor Juan Felipe Rodríguez Ballesta i la senyora Inocencia Quiles Climent.
Diari Oficial de la Generalitat Valenciana


Sumari del DOGV 4069, del 22-08-2001 (2001/8054)

Informació pública del projecte de reparcel·lació del sector SUP-2, industrial Cotes Altes.
-------------------------------------------------------------------------------------------

### Dades del document

Número de DOGV
:   4069

Data del DOGV
:   22-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8054


Organisme emissor
:   Ajuntament d'Alcoi

Tipus de document
:   Anunci

Informació pública del projecte de reparcel·lació del sector SUP-2, industrial Cotes Altes. [2001/Q8054]
  
Per tal de complir el que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que aquesta Alcaldia ha acordat:
  
Primer
  
Sotmetre a informació pública, mitjançant un edicte publicat en un diari d'informació general editat en la Comunitat Valenciana i ?posteriorment o simultàniament- en el Diari Oficial de la Generalitat Valenciana, durant 20 dies, comptadors des de l'última publicació de l'edicte, el projecte de reparcel·lació del sector SUP-2, industrial Cotes Altes.
  
Segon
  
Durant el període d'informació pública, els particulars, segons el seu dret, hi podran formular les al·legacions que consideren convenients i es podrà consultar el projecte de reparcel·lació al Departament d'Urbanisme d'aquest ajuntament, de 09.00 a 14.00 hores, el dies hàbils d'oficina.
  
Tercer
  
Enviar-ne notificació als interessats que consten en el projecte de reparcel·lació i als que resulten, segons el certificat registral de domini i càrregues, afectats per l'esmentat projecte, per a la qual cosa s'haurà de trametre atent ofici al registrador de la propietat d'Alcoi, per a la pràctica de la inscripció de la nota marginal corresponent.
Diari Oficial de la Generalitat Valenciana


Sumari del DOGV 4003, del 21-05-2001 (2001/4593)

Informació pública de l'aprovació inicial de la modificació puntual número 1 del pla especial de protecció i reforma interior del conjunt històric i del Catàleg del Patrimoni Arquitectònic del Segorbe.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4003

Data del DOGV
:   21-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4593


Organisme emissor
:   Ajuntament de Segorbe

Tipus de document
:   Anunci

Informació pública de l'aprovació inicial de la modificació puntual número 1 del pla especial de protecció i reforma interior del conjunt històric i del Catàleg del Patrimoni Arquitectònic del Segorbe. [2001/Q4593]
  
El Ple de l'Ajuntament, en la sessió feta amb caràcter ordinari el dia 3 d'abril de l'any 2001, va adoptar, entre uns altres, l'acord següent:
  
Aprovar inicialment la modificació puntual número 1 del pla especial de protecció i reforma interior del conjunt històric i del Catàleg del Patrimoni Arquitectònic de Segorbe, segons la documentació tècnica redactada pel senyor J. Antonio Ferrer Pérez, arquitecte.
  
Cosa que es fa pública a l'efecte establit en la legislació urbanística, i s'hi poden formular al·legacions o suggeriments pel que fa a això en el termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4082, del 10-09-2001 (2001/8134)

RESOLUCIÓ de 7 d'agost de 2001, de la Universitat de Alacant per la qual es nomena professora titular d'universitat DF02240, en l'àrea de coneixement de Ciència de la Computació i Intel·ligència Artificial a Mª del Mar Pujol López.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/8134


Organisme emissor
:   Universitat d'Alacant

Tipus de document
:   Resolució

RESOLUCIÓ de 7 d'agost de 2001, de la Universitat de Alacant per la qual es nomena professora titular d'universitat DF02240, en l'àrea de coneixement de Ciència de la Computació i Intel·ligència Artificial a Mª del Mar Pujol López. [2001/8134]
  
Segons el que es disposa en el Reial Decret 1888/1984, de 26 de setembre i el Reial Decret 898/1985, de 30 d'abril, i a proposta de la Comissió docent Jutjadora del concurs convocat per Resolució d'aquesta Universitat d'Alacant de 2 de diciembre de 2000 (BOE de 3 de Gener de 2001), es nomena professora titular d'universitat DF02240, en l'àrea de coneixement de Ciència de la Computació i Intel·ligència Artificial, departament de Ciència de la Computació i Intel·ligència Artificial a M.ª del Mar Pujol López.
  
Alacant, 7 d'Agost de 2001.- El rector, per delegació, article 54 dels Estatuts: Miguel Louis Cereceda.
Diari Oficial de la Generalitat Valenciana


Sumari del DOGV 3974, del 05-04-2001 (2001/2741)

Informació pública de diverses modificacions puntuals del vigent pla general d'ordenació urbana.
------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2741


Organisme emissor
:   Ajuntament d'Alacant

Tipus de document
:   Anunci

Informació pública de diverses modificacions puntuals del vigent pla general d'ordenació urbana. [2001/F2741]
  
El Ple de l'ajuntament, en la sessió del dia 13 de febrer de 2001, va acordar sotmetre a informació pública pel termini d'un mes les següents modificacions puntuals del vigent pla general d'ordenació.
  
1. Modificacions relatives a l'ordenació del sòl urbà.
  
- Variació del traçat de la prolongació del carrer de Severo Ochoa a l'enllaç amb el de Jardiel Poncela.
  
- Variació del traçat del carrer de Mar Blanco a la partida del Moralet.
  
2. Modificacions relatives a les normes urbanístiques.
  
- Flexibilització de les condicions d'edificació per a la implantació d'hotels (article 94).
  
- Correcció d'una errada a l'article 146, condicions de parcel·lació, corresponent als nuclis perifèrics (NP).
  
Cosa que es publica perquè se'n prenga coneixement general, d'acord amb el que s'estableix en els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, i es fa saber que durant el termini d'un mes esmentat, que es comptarà a partir de la data de la publicació d'aquest edicte en el Diari Oficial de la Generalitat Valenciana, es podrà examinar l'expedient a l'Oficina d'Informació Urbanística (carrer de Sant Nicolau, 2), de 09.00 a 14.00 hores, així com formular-hi les al·legacions oportunes.
  
L'acord d'exposició pública determinarà la suspensió de llicències de parcel·lació, edificació i demolició en aquelles zones per a les quals el contingut d'aquestes modificacions supose variació del règim urbanístic vigent. La dita suspensió durarà fins a l'aprovació definitiva d'aquest expedient i, com a màxim, dos anys a partir de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4150, del 18-12-2001 (2001/11456)

Ressenya de l'Acord de la Comissió Territorial d'Urbanisme de Castelló, de 25 de setembre de 2001, pel qual s'aprova definitivament la modificació puntual núm. 26 del Pla General del municipi de l'Alcora.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4150

Data del DOGV
:   18-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11571


Data del document
:   25-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcora, l'
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 25 de setembre de 2001, pel qual s'aprova definitivament la modificació puntual núm. 26 del Pla General del municipi de l'Alcora. [2001/11077]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló, de 25 de setembre de 2001, publicada amb les Normes Urbanístiques aprovades en el Butlletí Oficial de la Província de Castelló número 122, del dia 11 d'octubre de 2001.
  
- Expedient 2001/0603. Aprovació definitiva de la modificació puntual núm. 26 del Pla General del municipi de l'Alcora.